Dana 1. kolovoza 2022. godine između NACRT

GRADA DRNIŠA, OIB:38309740312, MB:02688913, Trg kralja Tomislava br.1, Drniš zastupanog po gradonačelniku mr.s.Josipu Begonji, kao zakupodavac javne površine na korištenje s jedne strane (u daljnjem tekstu: zakupodavac)

i

TISAK plus d.o.o. Slavonska avenija br.11a Zagreb trgovačko društvo s ograničenom odgovornošću za trgovinu i usluge OIB:32497003047, MBS:081180506 zastupan po ovlaštenoj osobi predsjedniku uprave Tomislavu Bagiću OIB:81598997566, Zagreb, Miroševečka cesta 169 i Ivo Lovrić OIB: 23309317950, Brezje, Malogorička cesta 3 (u daljnjem tekstu: zakupac) temeljem članka 7. Odluke o dodjeli javnih površina u zakup za postavljanje kioska, montažnih gradnji i pokretnih naprava (“Službeni vjesnik Šibensko-kninske županije” br: 2/04 i 4/10) te članka 3.Odluke o naknadama za korištenje javne površine (“Službeni vjesnik Šibensko-kninske županije broj:10/03 i 11/10 ) i Odluke o davanju suglasnosti na Ugovor o zakupu javne gradske površine Gradskog vijeća (“Službeni glasnik Grada Drniša” broj 3/22) zaključuju slijedeći

U G O V O R

O ZAKUPU I KORIŠTENJU JAVNE GRADSKE POVRŠINE

NA ODREĐENO VRIJEME

Članak 1.

Zakupodavac daje, a zakupac prima u zakup javnu površinu radi postavljanja KIOSKA odnosno POKRETNE NAPRAVE na lokaciji u Drnišu, RASKRIŽJE ulica Trg Kralja Tomislava i Josipa Kosora dio čest.zem.2042/73 k.o. Drniš radi obavljanja djelatnosti:prodaja novina i duhana.

Članak 2.

Ovaj ugovor se sklapa na određeno vrijeme od 1 (jedne) godine i to s početkom od 1. kolovoza 2022. godine do 1. kolovoza 2023. godine.

Članak 3.

Za korištenje površine iz predmeta ovog ugovora zakupac se obvezuje zakupodavcu plaćati zakupninu u skladu s člankom 3. točka 1 a). Odluke o naknadama za uporabu javnih površina i neizgrađenog građevinskog zemljišta za zauzimanje stolovima, stolicama (“Službeni vjesnik “Šibensko-kninske županije” br:10/03) I zona najviša ponuđena cijena 35,00 kn/m2 zakupljene površine.

Zakupnina za 8,64 m2 ukupno iznosi 302,40 kn ( tristodvije kune i četrdeset lipa) mjesečno.

Zakupac je dužan zakupodavcu plaćati zakupninu svakog mjeseca unaprijed, a najkasnije do 5-og u mjesecu za prethodni mjesec, ne čekajući račun, odnosno uplatnicu od zakupodavca. Uplata se vrši na Proračun Grada Drniša žiro-račun:

IBAN:HR6723900011809500006 HPB. Poziv na broj:67-5738-OIB i broj ispostavljenog računa.

-2-

Članak 4.

Ukoliko na iznajmljenoj površini koja je predmet ovog ugovora, dođe do građevinskih radova u cilju njenog uređenja, investitor kojih je Grad Drniš, zakupac je dužan

preseliti se na lokaciju koju mu odredi zakupodavac.

Članak 5.

Zakupac može u svako vrijeme odustati od ovog ugovora i prije isteka ugovorenog roka na svoju štetu, ne navodeći razloge, a ugovor se otkazuje pismenim podneskom koji se upućuje Gradu Drnišu, Gradonačelniku.

Zakupac je obvezan u roku od 30 dana od dostave Odluke o najpovoljnijem ponuditelju početi koristiti javnu površinu postavljanjem kioska i nakon sklopljenog ugovora o zakupu javne gradske površine u njemu obavljati djelatnost iz točke B javnog natječaja-prodaja novina duhana i sličnih proizvoda, u protivnom Zakupodavac može u svako vrijeme raskinuti ugovor i prije isteka ugovorenog roka iz razloga nekorištenja javne površine i razloga ne obavljanja djelatnosti iz točke B i to pismenim podneskom koji se upućuje zakupcu.

Članak 6.

Danom isteka ovog ugovora zakupac se obvezuje osloboditi predmetnu površinu i uspostaviti prijašnje stanju u prostoru.

Članak 7.

Ugovorne strane su suglasne da će sve sporove rješavati prvenstveno mirnim putem,

a u protivnom se određuje mjesna nadležnost Općinskog suda u Šibeniku.

Članak 8.

Ovaj ugovor stupa na snagu potpisom obiju ugovornih strana.

Članak 9.

Ovaj ugovor sačinjen je u 5 (pet) istovjetnih primjeraka, od kojih zakupnik zadržava dva (2) primjerka, a zakupodavac tri (3) primjerka.

ZA ZAKUPODAVCA: ZA ZAKUPCA:

GRADONAČELNIK: TISAK plus d.o.o. ZAGREB

mr.sc.Josip Begonja

Predsjednik uprave:

\_\_\_\_\_\_\_\_\_\_\_\_\_\_\_\_\_\_\_\_\_\_\_ Tomislav Bagić

\_\_\_\_\_\_\_\_\_\_\_\_\_\_\_\_\_\_

KLASA:372-03/22-30/9

URBROJ:2182/06-22-0

Drniš, 1. kolovoza 2022. godine Član uprave:

Ivo Lovrić

\_\_\_\_\_\_\_\_\_\_\_\_\_\_\_\_\_\_\_\_