

# REPUBLIKA HRVATSKA

# ŠIBENSKO-KNINSKA ŽUPANIJA

GRAD DRNIŠ

GRADSKO VIJEĆE

KLASA: 015-08/08-80/2

URBROJ: 2182/06-22-0

Drniš, srpnja 2022.godine

Na temelju članka 7. i 8. Zakona o naseljima („Narodne novine“, broj 39/2022) te članka 35. Zakona o lokalnoj i područnoj (regionalnoj) samoupravi („Narodne novine“ broj:33/01, 60/01, 129/05, 109/07, 125/08 , 36/09, 150/11, 144/12 i 19/13-pročišćeni tekst, 137/15, 123/17, 98/19 i 144/20) članka 51. Statuta Grada Drniša (“Službeni glasnik Grada Drniša” broj, 2/21 i 2/22), prethodno pribavljenog Mišljenja Povjerenstva za standardizaciju geografskih imena KLASA:014-09/22-01/04, URBROJ:541-05-01/1-22-2 od 18. srpnja 2022. godine, Zaključka Komisije za imenovanje ulica i trgova na području Grada Drniša (KLASA: 015-08/08-80/2 URBROJ: 2182/06-22-04 od 8. lipnja 2022. godine), Gradsko vijeće Grada Drniša na svojoj 9. sjednici održanoj dana \_\_\_ srpnja 2022.godine donijelo je

R J E Š E N J E

dopuni Rješenja o određivanju imena ulica u Gradu Drnišu

I

U Rješenju o određivanju imena ulica u Gradu Drnišu („Službeni vjesnik Šibensko-kninske županije“ broj 8/08) točka 1. a) koja sada glasi:

*„Prva obrtnička“ ulica koja ide od ulice Stjepana Radića odnosno od zgrade stanice za tehnički pregled vozila prema ogradama Pranić,* ***dopunjuje se i sada nadopunjena glasi:***

**„Prva obrtnička“ ulica koja ide od ulice Stjepana Radića odnosno od zgrade stanice za tehnički pregled vozila prema ogradama Pranić u smjeru zapada kružnog oblika a sve u skladu s projektom prometnice unutar Poslovne zone Drniš sukladno Privremenoj uporabnoj dozvoli KLASA:UP/I-361-05/22-01/000034, URBROJ:2182-16-02/1-22-0006 od 13.svibnja 2022. godine“.**

II

U istom Rješenju iza točke 1. dodaje se nova točka 2. koja glasi:

**„Troškove pribavljanja i postavljanja ploča s imenima ulica i trgova snosi Grad Drniš“.**

Dosadašnja točka 2. postaje točka 3, a dosadašnja točka 3. postaje točka 4.

III

Sastavni dio ovog Rješenja je službena podloga iz registra prostornih jedinica na kojoj je prikazano proširenje obuhvata postojeće „Prve obrtničke“ ulice prije donošenja i kako se predlaže Rješenjem te čini njegov sastavni dio.

IV

Ovo Rješenje stupa na snagu osmog dana od dana objave, a objavit će se u „Službenom glasniku Grada Drniša“.

PREDSJEDNIK:

Tomislav Dželalija dipl.ing.

Dostaviti:-Gradonačelnik

-Upravni odjel za prostorno uređenje,

graditeljstvo, komunalno gospodarstvo i zaštitu okoliša

-Državna geodetska uprava-Područni ured za katastar

Šibenik-Ispostava Drniš

- Vijeće gradske četvrti Drniš I

-„Službeni glasnik Grada Drniša“

-Pismohrana